**СКУПШТИНА ОПШТИНЕ КНИЋ**, на седници од 30.11.2015. године, , на основу члана 60. а у вези са чланом 6. став 1. тачка 1. Закона о финансирању локалне самоуправе („Сл. гласник РС“, бр. 62/06, 47/11, 93/12 , 99/13 и 125/14) члана 6. ст. 5. до 7. и члана 7а. Закона о порезима на имовину („Службени гласник РС“, бр. 26/2001, 45/2002, 80/2002, 135/2004, 61/2007, 5/2009, 101/2010, 24/2011, 78/2011, 57/2012-УС, 47/2013 и 68/14 - др. закон), и члана 35. став 1. тачка 27. Статута општине Кнић («Службени гласник РС», бр. 95/08), члана 146. став 2. и , члана 147. став 2. Пословника о раду Скупштине општине Кнић («Службени гласник РС», бр. 95/08) донела је

**ОДЛУКУ**

**о утврђивању просечних цена квадратног метра одговарајућих непокретности за утврђивање пореза на имовину за 2016. годину на територији општине Кнић и одређивању просечних цена одговарајућих непокретности на основу којих је за текућу годину утврђена основица пореза на имовину за непокретности обвезника који не води пословне књиге, које се налазе у најопремљенијој зони**

**Члан 1.**

Овoм Одлуком утврђују се просечне цене квадратног метра одговарајућих непокретности за утврђивање пореза на имовину за 2016. годину, на територији општине Кнић и одређују просечне цене одговарајућих непокретности на основу којих је за текућу годину утврђена основица пореза на имовину за непокретности обвезника који не води пословне књиге, које се налазе у најопремљенијој зони.

**Члан 2.**

На територији општине Кнић одређене су 4 (четири) зоне за утврђивање пореза на имовину, у зависности од комуналне опремљености и опремљености јавним објектима, саобраћајној повезаности са централним деловима општине Кнић, односно са радним зонама и другим садржајима у насељу, и то: ПРВА зона, ДРУГА зона, ТРЕЋА и ЧЕТВРТА зона, с тим да је ПРВА зона утврђена за најопремљенију зону.

Просечне цене квадратног метра непокретности за утврђивање пореза на имовину за 2016. годину на територији општине Кнић у ПРВОЈ зони, износе:

1) грађевинског земљишта 420,00 динара

2) пољопривредног земљишта 41,00 динара

3) шумског земљишта 40,00 динара

4) кућа за становање 15.200,00 динара

5) пословних зграда и других (надземних и подземних)

грађевинских објеката који служе за обављање делатности 23.500,00 динара

6) гаража и гаражна места 4.912,69 динара

Просечне цене квадратног метра непокретности за утврђивање пореза на имовину за 2016. годину на територији општине Кнић у ДРУГОЈ зони, износе:

1) грађевинског земљишта 220,93 динара

2) пољопривредног земљишта 39,49 динара

3) шумског земљишта 40,00 динара

4) кућа за становање 14.520,00 динара

5) пословних зграда и других (надземних и подземних)

грађевинских објеката који служе за обављање делатности 17.516,06 динара

6) гаража и гаражна места 4.308,61 динара

Просечне цене квадратног метра непокретности за утврђивање пореза на имовину за 2016. годину на територији општине Кнић у ТРЕЋОЈ зони, износе:

1) грађевинског земљишта 121,12 динара

2) пољопривредног земљишта 38,72 динара

3) шумског земљишта 40,00 динара

4) кућа за становање 12.728,26 динара

5) пословних зграда и других (надземних и подземних)

грађевинских објеката који служе за обављање делатности 16.640,26 динара

6) гаража и гаражна места 4.308,61 динара

Просечне цене квадратног метра непокретности за утврђивање пореза на имовину за 2016. годину на територији општине Кнић у ЧЕТВРТОЈ зони, износе:

1) грађевинског земљишта 94,79 динара

2) пољопривредног земљишта 31,25 динара

3) шумског земљишта 40,00 динара

4) кућа за становање 9.252,30 динара

5) пословних зграда и других (надземних и подземних)

грађевинских објеката који служе за обављање делатности 16.228,51 динара

6) гаража и гаражна места 3.950,61 динара

**Члан 3.**

Одређују се просечне цене непокретности на основу којих је за текућу годину утврђена основица пореза на имовину обвезника који не води пословне књиге, које се налазе у најопремљенијој зони, за одговарајуће непокретности, за које у члану 2. ове Одлуке, нису утврђене просечне цене по метру квадратном, за утврђивање пореза на имовину за 2016. годину на територији општине Кнић, за прву, другу, трећу и четврту зону и то:

1. станова 39.359,71 динара

**Члан 4.**

Ову одлуку објавити у „Службеном гласнику општине Кнић“ и на интернет страни општине Кнић.

**Члан 5.**

Ова одлука ступа на снагу осмог дана од дана објављивања у „Службеном гласнику општине Кнић“, а примењује се од 01. јануара 2016. године.

**Број: 436- 1305-1/2015-03 ПРЕДСЕДНИК СКУПШТИНЕ,**

**У Книћу 30.11. 2015. године** **Милић Миловић**